สรรพากรสอบภาษีย้อนหลัง ‘พลอย’
นางจิตรมณี สุวรรณพูล รองอธิบดีกรมสรรพากร เปิดเผยว่า ขณะนี้ สรรพากรพื้นที่ 21 เขตมีนบุรี อยู่ในระหว่างตรวจสอบข้อมูลภาษีเงินได้บุคคลธรรมดา ภ.ง.ด.90 ย้อนหลังไปถึงปี 2554 ของดารานักแสดง &#8220;พลอย เฌอมาลย์&#8221; น.ส.ไลลา บุญยศักดิ์ กับบริษัทออร์แกไนเซอร์เพื่อเทียบเคียงกับข้อเท็จจริง ถือเป็นอำนาจที่สรรพากรดำเนินการได้ทันที
1 ก.ย. 2555

นางจิตรมณี สุวรรณพูล รองอธิบดีกรมสรรพากร เปิดเผยว่า ขณะนี้ สรรพากรพื้นที่ 21 เขตมีนบุรี อยู่ในระหว่างตรวจสอบข้อมูลภาษีเงินได้บุคคลธรรมดา ภ.ง.ด.90 ย้อนหลังไปถึงปี 2554 ของดารานักแสดง “พลอย เฌอมาลย์” น.ส.ไลลา บุญยศักดิ์ กับบริษัทออร์แกไนเซอร์เพื่อเทียบเคียงกับข้อเท็จจริง ถือเป็นอำนาจที่สรรพากรดำเนินการได้ทันที
อย่างไรก็ตาม ปัญหาที่กำลังเกิดขึ้นต้องรอให้ยื่นแบบภาษีเงินได้ก่อน จึงจะตรวจสอบข้อเท็จจริงที่เกิดขึ้น ว่าการยื่นรายการต่างๆ จะตรงกับข้อมูลผู้สั่งจ่ายเงินหรือไม่ หากปรับปรุงให้ถูกต้องก็ถือว่าไม่มีความผิดในการยื่นแบบเสียภาษี อย่างกรณีที่ผู้จ่ายเงินที่หักภาษี ณ ที่จ่ายไว้นั้น กฎหมายกำหนดต้องนำส่งสรรพากรภายในวันที่ 7 ของทุกเดือนถัดมาอยู่แล้ว จึงมีอำนาจเรียกมาสอบถามได้ว่ามีสัญญาว่าจ้างกับใคร และหักภาษี ณ ที่จ่ายให้กับใคร 
ด้านนางเอกชื่อดัง อั้มพัชราภา ไชยเชื้อ กล่าวถึงข่าวว่า กรมสรรพากรเตรียมจะตรวจสอบย้อนหลังการจ่ายภาษีของดารา ซึ่งมีอั้ม อยู่ในข่ายนั้นด้วยจะว่าอย่างไร อั้มตอบเพียงสั้นๆ ว่าไม่ขอตอบประเด็นนี้